Podnesterský rubeľ

Podnesterský rubeľ je mena Podnesterska. Základnou menovou jednotkou je 1 rubeľ, ktorý sa delí na 100 kopejok. Existuje od mája 1997. Keďže Podnestersko je medzinárodne neuznanou krajinou, nemá podnesterský rubeľ oficiálny menový kód ISO 4217. Pre menu používajú banky v Podnestersku kód PMR.

Momentálne (r. 2011) sú v obehu bankovky v hodnotách 1, 5, 10, 25, 50 a 100 rubľov, a mince v nomináloch 1, 5, 10, 25 a 50 kopejok. 

Orientačný stredový menový kurz podnesterského rubľa vo februári 2011 podľa Podnesterskej republikovej banky bol:
13,78 PMR/EUR; 10,20 PMR/USD; 16,24 PMR/GBP; 10,25 PMR/AUD; 0,34 PMR/RUB.

 História 
 Prvé ruble 
Od vzniku Podnesterska 2. septembra 1990 (vtedy ešte ako Podnesterská sovietska socialistická republika v rámci ZSSR) boli v obehu na jeho území len kolkované bankovky ZSSR a neskôr Ruskej federácie emisií z rokov 1961 – 1992. Na sovietske a neskôr ruské bankovky sa lepili kolky s podobou ruského generála Suvorova a nominálnou hodnotou. Miestnym obyvateľstvom boli tieto bankovky preto nazývané suvoriky.

 Emisia 1994 – 1998 
17. augusta 1994 bolo do obehu uvedené nové oficiálne platidlo – kupóny Podnesterskej moldavskej republiky. Vydané boli iba bankovky, a to v nomináloch 1, 5, 10, 50, 100, 200, 500 a 1000 rubľov (na bankovke bolo uvedené: „Podnestersko – Kupón 1 (5, 10…) rubeľ (rubľov)“. 

Z dôvodu ekonomickej recesie a vysokej inflácie boli postupne v rokoch 1995 – 1998 vydávané ďalšie bankovky v hodnotách 5.000, 10.000, 50.000, 100.000 a 500.000 rubľov. 

V máji 1997 bolo podpísané Memorandum o normalizácii vzťahov medzi Moldavskom a Podnesterskom, na základe ktorého mohla vzniknúť Podnesterská republiková banka ako centrálna banka Podnesterska. Tá sa okrem iného stala emisnou bankou zodpovednou za vydávanie a reguláciu podnesterskej meny. Následne mohla vzniknúť nová oficiálna menová jednotka –podnesterský rubeľ.

Námety bankoviek boli spočiatku iba dva – portrét ruského generála Alexandra Suvorova a jazdecká socha generála Suvorova. Na bankovke s nominálnou hodnotou 500.000 rubľov bol portrét Bohdana Chmeľnického.

 Emisia 2000 – 2004 
náhľad|Mince Podnesterska (rok 2000)
S cieľom znížiť infláciu a posilniť domácu menu a ekonomiku bolo prijaté rozhodnutie o denominácii podnesterského rubľa k 1. januáru 2001. Výmena bola uskutočnená v pomere 1.000.000 starých rubľov za 1 nový rubeľ. V tejto súvislosti bola v r. 2000 vydaná nová emisia denominovaných bankoviek s nominálmi 5, 10, 25, 50, 100 rubľov, nominály 200 a 500 rubľov boli vydané v r. 2004.

Námety bankoviek sa rozšírili, všetky však majú spoločný menovateľ – na ich averzoch sa nachádza portrét významnej ruskej historickej osobnosti, na reverzoch stavby symbolizujúce významné míľniky v histórii Podnesterska.

V roku 2000 boli spolu s novými bankovkami vydané aj prvé mince podnesterskej menovej jednotky v nominálnej hodnote 5, 10, 25 a 50 kopejok. 

 Vznik Mincovne Podnesterska 
18. novembra 2005 vznikla Mincovňa Podnesterska, v ktorej sa začali raziť podnesterské mince. Dovtedy boli mince razené v zahraničí. Rovnako sa v tomto roku začali vydávať aj pamätné mince zo zlata a striebra.

 Súčasné bankovky 
V súčasnosti (r. 2011) sú platné bankovky emisií 2000 – 2007. Staršie bankovky platné pred denomináciou meny stratili podľa zákona platnosť 1. januára 2002.

 Emisia 2000 – 2004 
 Emisia 2000 – 2004 Vyobrazenie  Nominálv PRB  Rozmery(mm)  Základnáfarba  Popis  DátumemisieAverz Reverz Averz Reverz 129px 129px  129×56 oranžová Alexander Vasilievič Suvorov Pamätný komplex „Kickanské zhromaždište“ 2000 129px 129px  modrá Administratívna budova liehovaru Kvint v Tiraspole 129px 129px  hnedá Kickanský kláštor v sídle Kickany 129px 129px  červená Pamätník ruskej slávy a Benderská pevnosť v meste Bendery  129px 129px  129×60 zelená Taras Grigorievič Ševčenkobudovy Parlamentu a Vlády Podnesterska  129px 129px  fialová Dmitrij Konstantinovič Kantemir Chrám Narodenia Krista v Tiraspole 135px 135px  135×64 tmavohnedá Piotr Alexandrovič Rumjancev-Zadunajskij Bitka pri Gross-Jägersdorfе v r.1757 2004 140px 140px  140×68 svetlozelená Katarína II. Zvitok s Nariadením Kataríny II. o postavení Tiraspolskej pevnosti v pozadí s jej maketou

 Emisia 2007 
22. decembra 2007 vydala centrálna banka novú emisiu bankoviek s nominálmi 1, 5, 10, 25, 50 a 100 rubľov. Súčasne platia aj všetky bankovky emisie 2000 – 2004.

 Emisia 2007 Vyobrazenie  Nominálv PRB  Rozmery(mm)  Základnáfarba  Popis  DátumemisieAverz Reverz Averz Reverz 129px 129px  129×56 oranžová  Alexander Vasilievič Suvorov Pamätný komplex „Kickanské zhromaždište“ 2007 129px 129px  modrá  Administratívna budova liehovaru Kvint v Tiraspole 129px 129px  hnedá  Kickanský kláštor v sídle Kickany 129px 129px  červená  Pamätník ruskej slávy a Benderská pevnosť v meste Bendery  129px 129px  129×60 zelená Taras Grigorievič Ševčenkobudovy Parlamentu a Vlády Podnesterska  129px 129px  fialová Dmitrij Konstantinovič Kantemir Chrám Narodenia Krista v Tiraspole

 Súčasné mince 
Prvá a zatiaľ jediná emisia mincí Podnesterska bola vydaná v r.2000. 

 Emisia 2000 – mince Vyobrazenie  Nominál  Priemer(mm)  Materiál  Povrch  Popis  DátumemisieAverz Reverz  150px <center><center> <center>16<center> hliníková zliatina hladký nominál, rastlinný ornament erb Podnesterska 2000  <center><center> <center>18<center> hliníková zliatina hladký nominál, rastlinný ornament erb Podnesterska  <center><center> <center>20<center> hliníková zliatina hladký nominál, rastlinný ornament erb Podnesterska  <center><center> <center>17<center>  medeno – zinková zliatina hladký nominál, rastlinný ornament erb Podnesterska  <center><center>  <center>19<center> medeno – zinková zliatina hladký nominál, rastlinný ornament erb Podnesterska

 Referencie 


 Externé odkazy 
 Oficiálna stránka Centrálnej banky Podnesterska (v ruštine)
 Oficiálna stránka Prezidenta Podnesterska (v ruštine) 
 O denominácii podnesterského rubľa (v ruštine) 
 Kurzový lístok Centrálnej banky Podnesterska

Kategória:Meny v Európe